Lamekatuse kinnitamine
Ehitajad olid hiljuti lõpetanud lamekatuse ehituse kahekordsele kortermajale. Betoonkatusele oli paigaldatud aurutõke, 300mm soojustust, õhukanalitega villaplaat, 2 kihti SBS rullmaterjali ja need kinni tüübeldatud. Töö oli valmis ja ka üleantud tellijale. 
Kahekordse maja läheduses oli teine kortermaja, mis aga oli kolmekordne. Selles majas kolmandal korrusel elavad inimesed panid tähele, peale naabermaja katuse valmimist, esimese tormi ajal katusel toimuvat anomaaliat. Nimelt väga tugeva tuulepuhanguga hakkas kõrvaloleva uue kortermaja katusepind ühe kohapealt tõusma ja langema. Küll mitte palju, kuid silmale terasel jälgimisel ometi nähtavalt. Sellest teavitati antud kortermaja ühistuesimeest, kes omakorda teavitas sellest ehitajat.
Ehitaja esindaja tuli kohale vaatama, ning peale mõningast visuaalset vaatlust ei avastatud midagi, kõik oli korras.
Esimeseks küsimuseks oleks: mida peaks ehitaja ja ühistu esimees tegema antud vea tuvastamiseks?
Vastus:  
a) Paigaldama katusele jälgimiskaamera ja ootama kuni tõuseb uus tuulehoog ning alles siis tegema otsuse kas tasub midagi ette võtta
b) Võtma katuse näidatud kohast 2 m2 suurusel pinnal lahti ja kontrollima tüüblite tihedust ja kinnituvust
c) Ei peaks tegema midagi, sest suure tuulega võib katusekate natukene liikuda, see on normaalne
Õige vastus: b
Põhjendus: Kindlasti tuleks katus näidatud kohast lahti võtta, sest järgmise tuulega võib kogu katus lendu minna.
Õnneks antud hoone katuseehitaja käitus õigesti ning peale 2 m2 suuruse pinna lahtivõtmist avastati, et ehitustöömees oli paigaldanud liiga lühikesed tüüblid ligemale 100 m2 katusepinnale. Peale pikemate tüüblite paigaldamist keevitati katusele uus rullmaterjal. 
Peale tehnilise projekti lugemist selgus, et antud alal oli betoonipind madalam ja see lohk oli tasandatud kergkruusaga. Sellel alal oli ettenähtud pikemad tüüblid, kuid töömehe hooletusest tingituna olid need ära jäänud.
Järgmise tormiga oli katusel anomaalne liikumine kadunud.
**********
Juhtumit lahendatakse auditooriumis 3 liikmelistes rühmades. Aruteleluks on 5-10  minutit.
Pärast rühmasisest arutelu küsib õppejõud erinevatelt rühmadelt, milleni nad jõudsid ja kuidas selles olukorras tegutseks.
Hindamine: arvestatud/mittearvestatud. Kui olid loengud ja osalesid arutelus, siis on arvestatud, kuid kui puudusid, siis on mittearvestatud. Moodle hinnete tabelis kajastub see punktidena. MA=0 ja A=2. 
